Tiigiveski park

Tiigiveski park on park Tallinnas Kesklinna linnaosas Veerenni ja Juhkentali asumis, Juhkentali ja Herne tänava ääres.
pisi|Tiigiveski park 1928. aasta kaardil 
Tiigiveski park on rajatud 20. sajandi algul endise Härjapea jõe voolusängi ja Tiigiveski tiigi kohale. Tiigiveski tiik hakkas 20. sajandi alguses soostuma ning aeti aastatel 1912−1913 kinni ja täideti Estonia teatri vundamendiaugust võetud prahiga. Härjapea jõgi suleti selles lõigus lõplikult maa alla alles 1930. aastate teisel poolel. 

Piirkonnas aega surnuks löönud ja vahel ka möödujaid tülitanud päevavaraste tõttu hakati rahvasuus seda paika Pasatski pargiks kutsuma. Praeguse ilme sai park 1960. aastate algul, kui valmis Kalevi spordihall. Hiljem rajati selle taha ka kergejõustikuhall. Tänapäeval on Tiigiveski pargist järel tagasihoidlik 3,3 ha suurune suhteliselt liigivaene, kuid suurte põlispuudega endise suurema pargi osa.Tiigiveski park tallinn.ee

Galerii

 Vaata ka 
Tiigiveski jalgpalliväljak
Spordikuulsuste park, Kalevi Spordihalli ees

Viited

Kategooria:Tallinna pargid
Kategooria:Kesklinna linnaosa
Kategooria:Juhkentali
Kategooria:Veerenni